
E MAMA CU TA SINTI SU MES DESCRIMINA 


Clary Olerc a keda sorprende na momento cu e la haya un yamada 
pa acudi serca e gerencia den e oficina principal di e hotel La Neige 
d'or, cu ta kedando na Chamonix - Paris. Clary a haya e sentimento 
cu nan mester tin un bon noticia pa su persona. Despues Clary no por 
a kere su mes, pa loke a ser participa na su persona pa e director di 
e hotel grandi ey. 



Clary Olerc tocante di esey a conta 
e siguiente: "Den promer instancia 
mi a kere, cu nan lo bai duna mi un 
promocion. Mi tin tres aña caba ta 
trahando pa e hotel ey, sin cu nunca 
nan no a aumenta mi salario. Cu un 
corazon contento mi a drenta den e 
oficina, cual despues di diez 
minuut, bou di lagrima mi por a 
bandona e oficina atrobe. E direc- 
tor a anuncia na mi, cu riba e 
decision di e gerencia, cu mi mester 
ser retira for di trabou, pasobra mi 
no tin ningun diente den mi boca. 
Nan ta di opinion, cu di e manera 
aki, mi ta duna un mal impresion 
pa nan fiel clientenan. Te ainda 
mi'n por compronde esey mucho 
bon. Pero si mi sa, cu e gerencia di 
e hotel na e momento ey, nan 
pensamento a ser dirigi riba placa 
y mas placa, pa nan por produci 
mas ganashi. Pero tempo cu nan 


no por a haya un trahador pa traha 
den hotel, cu na e momento ey si, 
mi a resulta bon pa nan, cu mi a ser 
tuma den servicio. 

Pero kico ta para di mi awor, como 
mama di cuatro yiu? Pasobra ta for 
di unda mi mester saca placa pa mi 
por pone cuminda riba mesa pa 
nan por come?" 

E abogado di Clary, Robert 
Lamont, no lo sinta keto pa e 
problema serio ey. "Ta kico e 
gerencia di e hotel ey a kere! Mi 
cliente ya tin tres aña caba cu e ta 
trahando na e hotel ey, como 
ayudante den e cambernan di e 
hotel. Cu e trabou ey cu e poco 
salario cu e tin, asina mes e ta haya 
su mes confronta cu problema. Cu 
e trabou ey Clary por a mantene su 
tres yiunan y tambe su casa, cu ya 
caba a cumpli mas cu tres luna, cu 
e la perde su trabou. Mi ta puntra 
mi mes, ta kico den nomber di 
cielo un gebit tin di haci, pa e por 
percura pa e cambernan di hotel 
keda limpi y pa e camanan ser 
drecha?" 

Clary Olerc di 33 aña a entrega un 
keho contra e hotel ey y a exigi pa 
e ser tuma atrobe den servicio. 


Segun Clary, cu e gerencia a kibra 
tur frontera di un ser honrado. 

"Ta con mi mester yega na placa pa 
cumpra un gebit? Pasobra e miser- 
able salario cu mi tabata gana, no 
ta bastante, pa por paga pa dos 
planta di diente artificial. 

Segun e denuncia oficial, e mama 
aki, kende semper a logra traha 
duro pa e hotel, dos luna pasa a 
ricibi un carta di e manager di e 
hotel, den cual a ser participa na 
Clary, cu e no mester pensa mes pa 
acudi na trabou, mientras cu e no 
tin un gebit den su boca. 

"Pero ta kico e manager di e hotel 
ey ta pensando? Cu mi ta un mama, 
cu ta consisti di placa pa por cumpra 
un gebit? Y ta pakico mi mester 
haci esey? Ta pa mi por hari y 
lombra mi dientenan, pa e gerencia 
y su clientenan por admiranan? 
No," Clary a bisa, "di e loco ey si 
mi no ta ainda! Ademas mi ta di 
opinion, cu mi a ser retira, pa motibo 
di mi color scur! No por ta otro!" 
Su abogado mes ta tin e siguiente 
comentario: "Esey ta simplemente 
un excusa sin base. Nan no kier mi 
cliente eynan y esey ta tur cos! 

Ademas, como e periodonan di 
fiesta ta drentando, esey ta haci cu 
mi cliente no ta sobra placa, pa 
Clary por paga pa un prothese. Y e 
peor di e caso aki ta, cu mi cliente 
a haya solamente dos siman di 
tempo pa e por regla su asunto, pa 
e por percura pa un gebit." 

Clary a perde su dientenan mas o 
menos diez aña pasa, pa motibo di 
escasez di calcium den 
combinacion cu su cami di diente 
cu tabata insaludable. 

"Claro cu si," e abogado a contesta, 
naturalmente cu mi cliente ta desea 
pa e por tin un planta di diente 
artificial. Pero e placa necesario e 
no tin pa esey. Ademas segun ley, 
ningun personal no por ser retira 
for di trabou pa motibo cu e ta un 
hende muher, edad, religion of 
pasobra e ta pertenece di un handi- 
cap. Y mi cliente como cu e no tin 
ningun diente den su boca, 
naturalmente ta ser considera, cu e 


ta un handicap. Pero tambe mi ta 
considera henter e caso aki, como 
algo di puro descriminacion. 
Pakico? Pasobra den e mesun ho- 
tel ey, tin un personal masculino di 
rasa blanco ta trahando, cu 
tampoco no ta pertenece di ningun 
diente. Pero bo ta keriendo cu e 
homber blanco ey a ser retira? 
Lubida, pasobra e homber ey si te 
dia di awe, ta trahando eynan y sin 
ningun diente den su boca. Y esaki 
mi ta desaproba completo, como 
ya akinan como abogado mi por 
realiza, cu mi cliente a perde su 
trabou, como cu na e hotel ey, ta 
reinando un descriminacion contra 
hende preto. Y kende mester sufri 
pa e hecho ey? Naturalmente mi 
cliente." 

E gerencia di e hotel te ainda no a 
reacciona riba e caso ey y ademas 
ta nenga di duna cualquier 
comentario. 

"Nan por kere mi," Clary kende ta 
bringando fuertemente pa su 


derecho a bisa, "pero a bira tempo, 
pa pronto nan respeta e derecho di 
un ser humano como gerencia. Y 
mi no ta cansa nunca, mientras cu 
mi no haya mi derecho como un 
empleada, cu a yega di drama hopi 
sodor mes pa e hotel ey!" 

ñ DESñO VEK6/0ÑS0S0 Dl O/IÁALñTTA 

Un mama di tres yiu cu ta bibando na Tampere-Finland ta bibando cu e deseo, pa e por trece un baby mas 
na mundo. Un baby cu den futuro por pertenece na e mundo di sabeduria. Y e ta desea un baby asina cu 
tur su bon intencion. E kier pa su casa, David pa e motibo ey, lo por ser orgulloso riba su persona como un 
bon mama. 


Gimletta y su casa David a caba di 
termina cu nan cuminda di merdia, 
na momento cu e telefon a resona. 
Un intranquilidad na e momento 
ey a reina riba e cara di Gimletta. 
Su dos yiunan ainda ta na school y 
e ansha a ocupa su persona, cu no 
ta algo podiser por a pasa cu su 
yiunan. Un rato despues cu 
Gimletta a contesta e telefon, un 
sonrisa a aparece riba su cara. E 
tabata un yamada robez. Despues 
Gimletta a dirigi su mirada den 
direccion di su casa y e ta tin gana 
di hari David den su cara. Pero 
Gimletta sa cu esey lo ta aigo 
inperdonable. 

Aunque cu Gimletta ta pertenece 
di un stimacion grandi pa su casa, 
sinembargo tin algo cu e no por ta 
satisfecho cu David. Cada vez cu 
Gimletta mester hiba e pensamento, 
con nan matrimonio a ser 
bendiciona cu dos yiu, e ta haya un 
desgusto. Gimletta na momento cu 
e la cai sinta banda di David riba e 


sofa, a trata na domina su mes. Su 
casa David no ta un homber cu ta 
pertenece di un bon educacion. Y 
Gimletta ta di opinion cu ta pa e 
motibo ey, su dos yiunan tampoco 
no a lanta cu inteligencia. Ningun 
di su dos yiunan no ta siñando bon 
na school. E bobedad, su dos 
yiunan mester a hereda esey for di 
nan tata. Pero ta parce cu su casa 
David, no ta haciendo ningun sorto 
di preocupacion, como cu esey no 
ta algo di importante pa David. 
Tabata reinando un silencio entre 
nan dos, y solamente e zonido di e 
television tabata scuchable. 
Gimletta por a tende con David a 
hala un rosea profundo pa despues 
bisa e siguiente: "Pero mi amor, ta 
di con bo ta asina keto awe? Tin 
algo cu talvez ta molestia bo?" 
"No," Gimletta a contesta, 
"solamente mi ta pensando, cu mi 
mester bai haci algun compras 
ainda." 

Un rato despues Gimletta a sali for 


di su cas y a laga su casa atras 
mirando television. 

Gimletta ta di opinion, cu e tambe 
mester por ser orgulloso un dia, pa 
e por trece un yiu inteligente na 
mundo. E ta desea esey, pa mayan 
un yiu asina, cu su inteligencia por 
guia su otro dos yiunan den e 
comunidad cu awendia ta exigi 
hopi mes. Pero loke Gimletta no a 
bisa su casa ta, cu e no a sali 
solamente pa haci compras, pero 
tambe pa bai bishita e docter di su 
cas cu ta yama Bert. Gimletta su 
corazon ta funcionando for di nor- 
mal, na momento cu e la drenta 
den e sala di consulta di docter 
Bert. Tabata parce cu e esfera cu ta 
reinando den e oficina di su docter 
di cas, tabata mas emocional cu 
nunca. Despues cu Gimletta a 
termina cu su docter di cas, e la bai 
haci algun compras pa loke mester 
den cas. Y despues di e dia ey, 
Gimletta a sigui bishita su docter 

mas y mas. Tabata riba un atardi, 
ora cu Gimletta tabata sosega su 
cabez riba e schouder di su casa 
bou di yoramento. E por a sinti con 
David ta cariciando su cabeinan pa 
tranquiliza su persona. Na e 
momento ey Gimletta a participa 
lo siguiente na su casa: "Mi amor, 
mi ta na estado y no lo dura mucho 
mas, pa nos ta rondona pa 
felicidad." 

"Con? Abo na estado Gimletta? 
Pero ta di con, bo no a participa 
esey nunca delanta na mi persona?" 
"Claro cu no, pasobra mi kier a 
warda esey como un sorpresa pa 
bo." 

"Kere mi Gimletta, bo ta un señora 
perfecto y hopi amable pa mi per- 
sona. Y ami ta di opinion, cu pronto 
mi mester bai trata e baby cu ta na 
caminda pa nace, lo mas mihor cu 
ta posible, como un tata cu conoce 
su responsabilidad. Ademas, for di 
mayan padilanti, bo no mester bai 
preocupa bo mes, cu ningun trabou 
mas di cas. Mi mes como e futuro 
tata di e baby, lo percura pa tur 
trabou di cas ser haci. Mi mes lo bai 
haci compras, haci cuminda, laba 
e coi kibranan, laba paña y tambe 
percura pa e cas semper ta na ordo." 
Gimletta tendiendo tur e 

promesanan cu su casa a haci na su 
persona, por a sinti na e momento 
ey, con su cara tabata cambia di 
color. 

"Tende David, mi ta hopi orgulloso 
mes riba bo como un bon casa." E 
anochi ey Gimletta tabata mas 
cariñoso cu nunca pa su casa. E 
sala tabata den un esfera completo. 
Ademas Gimletta por a goza di tur 
e atencion necesario di su casa. 

Tabata ya laat den anochi ora cu 
Gimletta por a nota cu su casa a 
regresa. Gimletta kier a bai encontra 
David cu un sunchi, pero no tabata 
posible. "Tende," David casi 


gritando a bisa, "mi a caba di haya 
un discusion cu nos docter di cas 
den e bar cu mi sa bishita. Pa mi 
sorpresa, e docter a tira den mi 
cara, cu e yiu cu bo a haya ultimo, 
no ta di mi, pero cu e yiu ey ta di su 
persona!" Gimletta na e momento 
ey a keda igual cu'n hende cu a 
paraliza completo. E por a sinti con 
su pianan na e momento ey ta 
lagando su persona na caya. No a 
dura mucho, cu Gimletta no por a 
domina su mes mas y a cuminza 
yora. Lagrimanan cayente tabata 
dramando riba su cara. 

"Oh, David . . . por. . . Pordona mi 
por fabor? Mi tin un duele enorme 

den mi corazon, cu mi no a pone 
bo nunca na altura di esey." 
"Pordona bo! Hamas!" David a 
bisa cu'n odio den su voz. "E daño 
cu bo a causa mi persona, ta 
suficiente pa mi aleha for di bo pa 
semper! Y bo a lubida talvez caba, 
riba e promesa cu bo a hura mi na 
altar! Y ta na unda e fieldad di bo 
ey a keda awor?" 

Despues cu David a bandona su 
cas lagando su señora atras, 
Gimletta ta tin e siguiente di conta: 
"Mi no tin nada di sconde. Ta mi 
mes a logra haci tur e posibilidad, 
pa por a logra conquista e docter di 
cas, pa por a logra haya su persona 


di e leu ey, pa drenta den un 
relacion amoroso profundo cu mi. 
Y mi a haci esey cu tur mi razon, 
pasobra mi tabata kier un yiu for di 
e docter ey. Mi a logra mi deseo y 
mi'n por nenga esey. Pero mi 
infieldad na mi casa a termina cu 
nos matrimonio. Y pa bisa berdad, 
ta te awor mi ta realizando con 
estupido mi ta como un muher. 
Pero mi a traiciona mi casa, como 
cu e docter di cas tin tres yiu, y tur 
di nan ta siña hopi bon mes na 
school. Mientras cu mi yiunan 
semper ta atrasa na school. Y mi ta 
kier un yiu for di e docter, pa 
mayan den futuro, e lo por yuda mi 
yiunan, pa nan tambe por brilla cu 


nan sabeduria. Y mi yiunan tin e 
necesidad di un ruman asina, pa 
por yudanan den futuro, pa nan 
por logra vence den e comunidad 
di awendia," Pa un rato Gimletta 
no por a domina su lagrimanan y a 
mantene un silencio, y despues e la 
bolbe tuma palabra na su encargo. 
"Boso por kere mi palabra, mi 
docter di cas no merece pa ser 
culpa den mi asunto. Mi a logra 
haya e docter ey di e leu ey cu mi, 
di un forma hopi vergonsoso, pa 
mi por a logra mi deseo. Despues 
di cuatro luna di un contacto sexual 
profundo cu su persona, mi a logra 
cai na estado. Despues di esey 
tambe, mesora mi a kibra tur 
contacto cu mi docter, pasobra mi 
no kier ta un sorto di muher di 
placer pa su persona. Pero 
sinembargo, e baby cu a haci mi 
tanto orgulloso, tambe a resulta e 
problema mas grandi den mi bida. 
Mi casa a bandona mi y ademas e 
la bai cu mi dos yiunan tambe. 
Prome cu e la sali for di cas pa 
semper, ainda e la bisa mi, cu 
aunque cu mi a traiciona su per- 
sona, cu sinembargo e lo keda 
stima mi den silencio. Actualmente 
David ya a haya su divorcio, 
mientras cu mi a keda atras den un 
mundo penoso. Pero si mi ta spera, 
cu lo por yega un dia, cu David por 
compronde pakico mi a haci tur 
esey cu su persona, y cu e lo sa di 
pordona mi y regresa atrobe serca 
mi. Y si e no kier haci esey, anto mi 
ta sorry, pero pa mi e ora ey, e lo 
keda den mi imaginacion, pa 
semper como un homber igual cu'n 
cabrito kens!" 

E MODELO 

cu ta lucha 
pa conquista tur 
corona den certamennan di belleza 




Hanie Stepeni Croes ta un preciosidad di un belleza natural, 
cu ta modela pa "Chaz Models" cu ta bou directora di 
Chastity Hodge. Hanie Stepeni Croes ya ta riba e caminda 
bunita pa su carrera artistico 
como modelo In- 
ter-nacional. 

Fordi su infancia 
ya Hanie ta 
soñando pa haci 
viahanan largo pa 
traha riba e tereno 
di moda. Hanie ta 
un persona cuta gusta 
lucha pa su deseo. E 
exito ya a cuminza 
rondonasu persona.Y 
Hanie no ta pensando 
pa laga su deseo muri. 

Hanie Stepeni Croes ya 
a logra e corona como 
"MissTeen" pa e agencia 
di belleza "Chaz Models" 
den cual un cantidad di 
belleza mas a lucha pa e 
corona ey. Hanie a caba di 
representa "Chaz Models" 
den un certamen di belleza 
y a logra canta triunfo como 
"Miss Elegancia". 

Hanie actualmente a viaha pa 
Miami pa representa "Chaz 


Models" den e certamen pa competi pa e corona di "Miss 
Teen Flower". No lo dura tanto mas, cu dentro di un periodo 


lo sa di subi etrapi di belleza 
como un modelo di Fama 
Internacional. Den Hanie su 
paspoort ainda tin hopi 
espacio habri, pa un 
cantidad di stempel y visa. 
Actualmente "Chaz Mod- 
els" ta concentrando pa 
un otro peticion pa Hanie 
por modela den un pais 
exterior. Hanie por 
disfruta su mes oranan 
largo mirando con e 
solo di un forma 
romantico ta baha den 
e horizonte di lamar. 
Hanie por lo pronto lo 
keda den publicidad 
cu su cariño, sim- 
patia y su belleza. 
Pero e deseo prin- 
cipal di "Hanie" 
ta, pa semper e 
por keda rondona 
pa alegria y feli- 
cidad. "Hanie 
Stepeni Croes" 
sigurta un belleza 
cu ta pertenece den e mundo di adoracion. 

E UBERTAD DEN UN CLUB PA CAMBIO Dl PAREHA 

Libertad di sex ta algo cu ta pertenece soiamente pa hendenan no completamente normal? Segun 
Dirk Blesman propietario di un di e clubnan pa cambio di pareha cu esey no ta e caso. E club ey cual 
ta pertenece di mas cu diezcinco mil miembro, tin entrenan tambe miembronan di Hulanda cu ta 
bibando serca di e frontera di Belgica. 



Un di e miembronan ta Laura kende 
pa varios aña's caba a bandona su 
pais pa biba na Antwerpen. 
Aunque cu ya Laura tin su 34 aña 
di edad, te ainda e ta luci joven cu 
su figura bon manteni. Aunque cu 
Laura ta casa cu'n Belgicano, y ta 
mama di tres yiu, e ta hibando un 
bida diferente cu nos conoce. Na 
momento cu bira anochi, Laura ta 
kita su short floria y mas liher cu ta 
posible, e ta cuminza drecha su 
mes, pa e por sali en busca di 
diverticion. Despues cu Laura a 
tuma despedida di su yiunan cu'n 
sunchi, e ta sali hunto cu su esposo 
stima pa nan por bishita Marconia 
Hotel. Den e hotel ey, e club pa 
cambio di pareha ta situa. Tanto 
Laura y su casa Holmo ta 
amantenan grandi loke ta trata 
libertad di sex. Tan pronto cu Laura 
y Holmo yega na e club ey, nan 
dos ta permiti e libertad na otro, pa 
cada un por disfruta di e anochi ey 
manera nan ta desea. 


Pero kico e club ey enverdad tin pa 
brinda na su bishitantenan? E 
propietario Dirk Blessman ta habri 


e portanan di su club seis vez pa 
siman durante oranan di anochi. 
Dirk no a perde tempo pa duna e 

siguiente splicacion: "Ya durante 
di 9'or di anochi, tanto e damanan 
y e caballeronan cu ta gusta libertad 
di sex, ta cuminza acudi na e club. 
Pero si," Dirk poniendo un presion 
den su voz a bisa, "tur esnan cu ta 
bishita mi club, mester compronde 
y realiza, cu e club aki tin su 
reglamentonan. Y pa ser franco, 
nan mester adapta nan mes na esaki. 
Pasobra no por ta asina cu nan por 
haci loke nan mes ta pone como 
reglamento. No, esey si hamas mi 
lo permiti." 

Dirk no ta un persona facil pa 
esnan cu ta adora su club. 
"No," Dirk a bisa cu'n voz serio, 
"pa promer mi ta exigi, pa tur e 
hende hombernan tin e obligacion, 
cu nan mester ta den compania di 
un dama. Y si esey no ta e caso, e 
entrada pa e club lo ser prohibi pa 
nan drenta. Tende, bo mes por 


compronde esey, pasobra no por 
ta asina cu un hende homber sin un 
dama den su compania, por drenta 
e club, pa disfruta y cumpli cu su 
deseo, pa medio di un dama cu ta 
pertenece den compania ya di un 
caballero, mientras cu e mes no ta 
pertenece di un dama pa otro 
caballeronan tambe por goza. No, 
no, esaki si ta contra e reglamento 
di mi club. Pero tambe, pa loke ta 
trata di homosexualidad ta 
sumamente prohibi pa practica 
esey den mi club. No cu mi ta 
descrimina, pero e bishitantenan 
por saca nan stoma completo afor, 
si nan mester mira con nan ta 
haciendo amor cu otro. Ademas, 
como propietario ta mi deber pa 
tene e nomber di mi club na halto, 
pa e no perde su honor pa nos 
bishitantenan. Pasobra ta asina, pa 
cada vez cu nan bishita mi club, pa 
ora nan bai cas, pa nan por despedi 


completamente satisfecho. Pasobra 
di otro manera, nan lo no regresa 
mas y e ora ey, ta mi persona ta 
esun cu ta sali perhudica. Pero si, 
pa loke ta trata di pareha lesbiana, 
esey si no ta prohibi, pasobra 
experencia ya a demostra, cu nan 
ta stimula e fantasia sexual di nos 
clientenan. Y no lubida," Dirk 
pegando un sigaria a bisa, "cu mi 
mester tene na cuenta, cu ta e 
clientenan ta e reynan, y no mi 
persona como propietario di e 
club." 

E promer bishita na e club pa 
cambio di pareha ta costa cien y 
cincuenta florin pa por ser inscribi 
como miembro. Una vez cu bo a 
inscribi bo mes como miembro y 
bo kier haci un bishita na e club ey, 
bo mester paga solamente 
cincuenta florin. 

Dirk: "Pero pa e damanan si mi tin 

consideracion, como cu nan ta paga 
mas barata pa ser inscribi como 
miembro. Pasobra e damanan ta 
paga solamente diez florin pa bira 
miembro, y nan ta bon bini tur 
momento, sin cu nan mester paga 
nada mas. Tur loke mi ta desea di 
e damanan, ta un sonrisa cariñoso 
forma pa nan lipnan bunita. 
Mientras cu un musica romantico 
ta resonando, por ser mira un 
cantidad di pareha completamente 
desnudo bailando riba e pista di 
baile. Na un di e murayanan tin dos 
machine automatico, for di cual un 
of mas condom por ser saca. Mas 
den un huki riba un tapijt grandi, 
algun pareha ta practicando sex, 
sin cu nan mester tene verguenza 
pa otronan. Un libertad di sex, na 
unda e disfrutacion di amor no 
tabata conoce final. Nan tabata 
gozando y practicando sex den un 
fantasia leu for di normal. Pero 
tambe tin algun camber, pa esnan 
cu ta prefera di haci sex priva cu 
nan partner, como talvez ta pa 
promer vez nan a sera conoci cu 
otro. Un pisina bastante grandi ta 
formando parti di e club ey, den 
cual e bishitantenan por landa 
completamente desnudo. Aunque 
cu alcohol ta prohibi den e club ey, 
e holor conoci di droga, ta duna di 
compronde cu esey ta tumando 
lugar den gran escala. Un persona 
cu ta un banquero a conta, cu 
semper e ta ser exita, na momento 
cu e mester mira su señora, con e ta 
desnuda su mes pa un otro homber. 
"Tende," e banquero a bisa, "esaki 
ta di dos vez cu mi a drenta den e 
club aki, y pa ser franco bisa, mi no 
tin nada di keha. Pasobra mi ta di 
opinion, cu libertad di sex mester 
por ser haci, sin cu bo mester tene 
verguenza pa esaki." 

E señora di e bancero, un ex-reina 
di belleza a cana yega serca su 
casa, y a cuminza caricia e 
banquero di un forma pasional. 
"Esaki ta mi señora," e banquero a 
presenta su señora. "Bo mes por 
mira, cu mi tin razon pa ser jaloers, 

si e mester bai haci amor cu'n 
homber completamente straña. Mi 
señora enverdad ta pertenece di un 
curpa, cu ta forma pa un belleza, 
cu talvez hamas mi lo por encontra 
un muher asina na mundo. Pero si 
mayan, mi señora tambe lo kier 
parti su curpa cu'n otro homber, 
anto nos lo mester descuti esey na 
cas ainda. Pero tur cos ta posible," 
e banquero a bisa cu'n voz cubri pa 
un harimento chiquito. "Pero si ta 
asina," e banquero a sigui bisa, 
"bastante cu mi tambe por haya 
placer den esey." 

Laura si, tin hopi experencia pa 


loke ta trata libertad di sex. 

"Y pakico no! Laura a bisa cu'n 
tono skerpi. "Pero naturalmente cu 
esaki a tuma mi bastante tempo si. 
Ah, pero awor mi a costumbra cu 
esaki caba, y e la bira algo normal 
pa mi. Y pa no gaña, mi mes ta ser 
exita, ora cu mi mester mira mi 
esposo cu un otro muher gozando 
di otro. Y pakico prohibi mi esposo 
di esey, si e por sinti su mes contento 
y feliz cu'n otro muher. Pero si, mi 
ta permiti mi esposo pa haci cambio 
di pareha, solamente ora cu nos tur 
dos ta den e club. Y si no ta asina, 
anto mi esposo por pensa cu esey 
lo por yega hasta na nos divorcio." 


Un poco rato despues e propietario 
di e club, kende antes tabata ocupa 
e trabou di camicero a cana yega 
aserca. Aunque cu antes e tabata 
un carnicero, te ainda e ta trahando 
cu carni y cu keto bai e ta den e 
mesun negoshi, pero awor trahando 
cu carninan bibo. Si bo mester tene 
Dirk papia, ta casi mescos cu e la 
funda e club ey pa su propio placer. 
"Hey," Dirk a bisa yegando aserca 
atrobe, "y boso ta sinti boso 
completamente na cas den e club 
aki? Pasobra ami mes cu ta e 
propietario di e club aki, ta sinti mi 
mes hopi satisfecho pa por admira 
tur e bellezanan cu ta bishitando 
mi club. Pasobra ta e damanan cu 
nan curpa bunita, ta haci cu awe pa 
e edad cu ya mi tin, ainda mi por 
sinti mi mes completamente joven. 
Tur e bellezanan cu ta mi cliente, ta 
nan ta deposita mi curpa cu energia, 
cu hasta mi tin e pensamento, pa 
funda dos otro club mas. Te ainda 
mi ta pensa den direccion di Lon- 
don y tambe un den caribe. "No," 
Dirk a contesta cu'n hari chiquito 
bou di su bigote, "ta cual di e 
lugarnan den caribe mi lo escohe 
mi no tin un pensamento riba esey 
ainda." 

Dirk kende ya tin bastante aña 
divorcia, mientras tanto a logra 
haya un amiga nobo den su bida. 
Rosiana, kende a bishita e club ey 
pa promer vez riba un anochi, por 
a haya e honor pa sera conoci cu 
Dirk. 

"E ta un dama kende mi ta confia 
cu tur mi corazon. Si bo spera un 
rato, mi lo laga bo sera conoci cu 
Rosiana." 

Dirk a laga yama un di su 
empleadanan y a puntra e dama, 
cu e por ta asina bon pa haci su 
persona un fabor, pa busca 
Rosania. Un rato despues tabata di 
e leu ey y Rosania a presenta su 
mes. 

"Mi kier ofrece bo e honor, pa 
presenta bo mi amiga nobo?" 
Rosania cu un sonrisa bunita riba 
su cara a presenta su mes mientras 

cu e la drenta den un combersacion. 
"Ai," Rosania a bisa cu'n tono 
contento y amusante, "ta asina 
mundo ta awendia. Bo mes por 
mira y realiza, cu e hendenan ta 
desea dia pa dia, mas libertad den 
hacimento di sex. No hari, pasobra 
aunque mi mes ta bai cama cu 
diferente sorto di homber, 
sinembargo mi ta bira jaloers, ora 
cu mi mester mira Dirk mi partner 
desaparece cu'n otro muher. Ah, 
pero segun mi opinion, cu jaloers 
ta algo normal, cu tur muher ta 
pertenece di esey. Pasobra si bo ta 
jaloers, anto esey ta un prueba, cu 
bo tin un berdadero stimacion pa 
bo partner. Mi por haya e honor pa 
ser despensa, como cu mi a mira 
un amigo, cu a caba di drenta den 
e club. E ta un fiel amigo mes di mi 
persona." 

Un rato despues Rosania a laga su 
mes cai entre e brazanan di su 
amigo sigui pa un sunchi largo y 
pasional. No a dura mucho cu nan 
dos a cai drumi riba un sofa grandi 
bou di un flamante caricia cu otro. 
"Bo mes por mira," Dirk a bisa 
mirando den direccion di Rosania, 
"mi futuro señora ta consisti di un 
talento grandi. Mi sa cu Rosiana, 
tan pronto cu nos mester casa, cu e 
lo regala mi un bida cubri cu 
felicidad. Bo mes por mira y realiza, 
cu e ta rico loke ta fantasia den sex, 
y ta esey ta loke mi mester di un 
señora. Bo por kere mi," Dirk a 
bisa, "pero riba tereno di sex 
Rosiana no ta un amateur, e ta un 
profesional completo." 

Den promer instancia no tabata e 
intencion di "Revista Boulevard" pa 
publica e articulo aki. Pero realisando 
cu e propieta rio di e club ey, ta pensando 
di funda un asina den Caribe, e peligro 
io keda existi pa nos. E oportunidad lo 
keda existi, cu e propietario di e club 
menciona, lo por establece esey na 
Aruba. Y for di algo asina Aruba ya ta 
un poco den e direccion ey. Dentro di 
poco, "Revista Boulevard" lo trata pa 
bin cu potretnan como prueba. 

NOS BIEUWNAN TA CONTA 



ELEYENDA DIIANANA 

AÑA 1750 


Un y tur tabata presente atrobe na Canashito, pa disfruta un vez mas di un anochi cubri pa alegria. Vicent Paesh 
e persona cu ta organizador di e fiesta, cu'n cara contento ta mirando e hendenan cu a bin, pa amusa nan mes 
e anochi ey. Bastante hende e anochi ey a presenta pa di tantisimo vez pa nan por goza nan mes. E hende 
hombernan manera ta costumber durante e epoca ey, tur ta tin nan sombre di cabana bisti. Vicent tabata 
organiza e fiesta ey, pa di e manera aki e por haya e hendenan hunto, pa di e forma ey nan por tin un poco gozo 
y ademas nan por haci intercambio di idea riba cualquier tereno cu ta posible. Tambe e yiu muher Janana di 
Vicent Paesh, tabata presente na e fiesta ey, pa di tantisimo vez. Janana di 17 aña di edad ta gozando di un titulo 
como un gran bailarina. Janana a bin na mundo, pa medio di un relacion amoroso cu Vicent Peash ta tin cu un 
muher catibo perteneciendo di un color scur. Janana no solamente ta un bailarina, pero tambe e por domina 
un tambu di un manera maestralmente. Tambe Janana ta un cantante, cu semper ta tin su palabranan na ora, 
pa pronuncia esey den cualquier oportunidad cu e mester haci esey. 



Autor: MARIO KOOLMAN 
Compila pa: Theolindo Lopez 

E celebracion tabata den su funcion 
completo. Un y tur ta tin nan mirada 
dirigi riba Janana. Cu su lipnan 


bunita y su cabeinan formando un 
sorto di ola riba su cabez, ta tin tur 
esnan presente den su dominacion. 
Mientras cu Janana a laga e tambu 
un banda, e la sigui baila riba 
compañamento di su dos otro 
compañeronan tocando tambu. 
Janana ta zoyando su curpa 
completo, mientras cu un parti di 
su bil ta saliendo for di e shimis 
special cu un corta aden. Janana 
durante su actuacionnan semper ta 
pertenece di un poder magico, cu 
cualquier joven masculino, por cai 
dilanti su pianan na rodiya, pa adora 
su persona. Un y tur cu ta presente 


ta gozando di e ritmo y batiendo 
man, riba e ritmo di e casca di 
pulili-shel (un sorto di cocolishi), 
cu Janana ta tin bisti, na cada 
distancia for di su bistir, cual cada 
vez cu e mester yanga su curpa, ta 
formando un ritmo insplicable. Su 
pechonan e ta tin cubri cu e mesun 
tipo di e cocolishinan ey, pero di 
un tamaño mas grandi. Janana 
tabata conoci como e reina di luna 
yen. Y pa completa e obra como 
bailarina y tocador di tambu, 
Janana ta tin algun añanan di 
colebra mara na e tambu, p'asina e 
por forma e ritmo sabroso di un 

maraca. E tambu cu tanto Janana y 
su compañeronan ta tocando, tin 
un solo banda fura cu cuero. 

E ambiente e anochi ey tabata 
combina su mes bon cu e candela 
cu ta tin cendi, pa percura pa e 
claridad necesario. Ademas e can- 
dela tambe ta ser un gran ayudo pa 
esnan presente cu por sinti frieu. 
Un di nan cu pa promer vez a 
presenta e celebracion ey, ta e joven 
Enrico di 20 aña di edad. Enrico 
mes ta bibando den un otro pueblo, 
pero riba invitacion di un di su 
amigonan, e la acudi e anochi ey 
na e celebracion. Enrico no por a 
kere su mes, ora cu e la mira e 
bailarina bailando y moviendo su 
curpa di un forma maravilloso. 
Nunca antes Enrico no a yega di 
mira un preciosidad, manera e 
bailarina ey. E ta pertenece di un 
belleza aparte cu su wowonan, su 
sonrisa y su cabeinan igual cu 
olanan di lamar. Tambe e manera 
cu Janana tabata canta, ta ser haci 
di un forma hopi inteligencia. Un 
mucha muher cu a ser naci pa por 
ser adora, pa cualquier seman di e 
sexo masculino. E bailarina ey ta 
perteneciendo di tur e calidad 
necesario, pa por deposita 
cualquier joven masculino den e 
mundo di felicidad. Un poco 
despues di a duna su presentacion 
como bailarina, Janana a tuma 
despedida di e publico, y a aleha su 
mes for di eynan. Na momento cu 
Enrico a realiza esey, e por a sinti 
iqual cu su corazon a ser ruina. E 
amor cu a ser crea pa Enrico su 


corazon pa e bailarina, ya no tabata 
conoce frontera mas. E por a sinti 
cu e no tabata por a concentra su 
mes mas riba e combersacionnan y 
chistenan cu tabata ser conta. Na 
cierto momento Enrico a dicidi di 
bisti su sombre, y a tuma e decision 
pa dal un paseo, p'asina su corazon 
por encontra un poco di paz. E ta 
tin un solo deseo na e momento ey, 
ta pa encontra cu e bailarina ey, cu 
a despierta den su corazon un 
pasion indominable. Enrico ta tin 
un solo deseo, ta pa conquista 
Janana y contesta e bailarina ey cu 
su corazon y alma. Pero si Enrico 
por logra canta un victoria asina, 
por lo pronto esey lo keda un 
pregunta. Pero Enrico ta tin e 
seguridad, cu e ta consistiendo di 
tur e animo necesario pa logra esey. 
Enrico ta sa cu e tin un proyecto su 
dilanti cu mester por ser cumpli. 


Enrico ya tabata na un distancia 
for di e lugar di e fiesta, na momento 
cu inespera su man a mishi cu 
algo. Su sanger a subi den su cabez, 
ora cu e la ripara, cu e bailarina 
preciosa tabata para su dilanti. 
"No tuma mi na malo, señor," e 
bailarina a bisa cu'n voz casi 
inscuchable. "Pero mi no ta 
sintiendo mi mes mucho bon. Bo 
por ta asina un caballero, pa hiba 
mi na mi casita?" 

Enrico cu tur su cuidou, a tene e 
mannan di e bailarina, cu e ta 
adora den silencio y a puntra: "Si 
bo ta desea, mi por carga bo. Ta 
cual banda mi mester bai?" 

Na momento cu Enrico cu tur su 
delicadeza a hisa e bailarina, e la 
tuma e direccion cu e bailarina a 
indica su persona. Na momento cu 
Enrico a drenta den e camber di 
Janana, e la mira rond, ta na unda 

e mester duna su yudanza, pa e 
bailarina por descanza su curpa. 
Riba suelo e por a mira un camber 
di habri abou riba vloer. Cu tur su 
cuidou, e la percura, pa Janana por 
a haya su lugar pa sosega su curpa. 
"Con bo ta haya mi cuarto?" Janana 
a puntra. Esaki ta mi espacio na 
unda mi ta haci ensayo pa mi 
bailamento." Na momento cu 
Enrico kier a tuma despedida, e 
bailarina cu'n voz cariñoso a dirigi 
su mes na Enrico. "No, por fabor 
no bai. Yuda mi. Bo por sinta banda 
di mi y tene mi man." Enrico a 
dicidi di obedece e mucha muher 
joven, mientras cu den su mes e la 
puntra asombra, cu no ta tratando 
akinan di un mucha muher 
cualquiera. 

"Buniteza, mi por tin e honor pa 
haya sa bo nomber?" 

"Janana. Esey ta mi nomber." 

"Y ami yama Enrico. Y awe nochi 
ta promer vez, cu mi a presenta bo 
actuacion como bailarina." 
Pa un momento a reina un silencio 
entre nan dos. Despues Enrico a 
kita su sombre di cabana y a hak 
esey na un clabo. Enrico a kras den 
su garganta y a bisa: "Janana, pero 
ta kico lo pasa si nos mester ser 
encontra hunto? Bo nomber no lo 
ser perhudica?" 

"Tende," Janana a contesta, "sera e 
porta liher na grendel. Nos lo por 
combersa cu voz abou, p'asina 
ningun hende por scucha nos. 
Normalmente mi tin un amiga yama 
Carla, cu semper ta compaña mi, 
despues di mi actuacionnan como 
bailarina. Pero awe nochi, e no ta 
bin serca mi. Y esey tin un nificacion 
hopi valioso pa mi, Enrico. Pasobra 
ainda mi tin algo pa papia cu bo." 
Enrico tendiendo e palabranan ey, 
a haya e sentimento, cu e la logra 
gana e tereno cu tanto e ta desea. 
Un rato despues Enrico a declara 
su araor na Janana. 

"Enrico," Janana a bisa cu'n voz 
enamora, "e anochi aki lo keda 
graba pa etemidad den mi corazon. 

Pasobra for di e promer momento 
cu mi a mira bo pa promer vez, 
mesora mi a haya den bo un per- 
sona simpatico." Nan tur dos na e 
momento tabata carga cu energia. 
Tanto Enrico y Janana tabata 
completamente enamora di otro y 
tabata ser cubri cu rayonan di oro 
como bendicion di nan amor. 
"Enrico, mi ta stima bo, y mi ta 
mira cu dia cu nos mester uni cu 
otro, cu nos lo tin un gran futuro 
nos dilanti." 

Enrico ta tin e sentimento, cu su 
bida pronto lo bai cambia, awor cu 
e ta pertenece di un stimacion 
berdadero. 

"Y bo mama awor? E tambe por 
acepta nos acuerdo?" Enrico a 
puntra cu'n voz ansioso. 

"Mi mama lamentablemente no ta 
na bida mas. E la fallece pa medio 
di un enfermedad tropico, y a laga 
mi atras como un mucha muher 
chiquito." Enrico a dicidi pa bai cu 
tur su tranquilidad, mientras cu e la 
caricia e palma roos di e man di 
Janana. "Bo sa Janana, enverdad 
bo ta pertenece di un cuero fini y 
delicado. Y esey ta excita un hende 
homber. Janana, bo ta un mucha 
muher di un valor incalculable pa 
mi." Na momento cu Janana no a 
reacciona riba e palabra ey, Enrico 
no por a domina su mes mas y a 
puntra: "Janana, ainda bo'n ta 
realiza cu mi stimacion pa bo ta 
algo costoso y sagrado?" 

Despues di e palabranan ey tambe, 
nan lipnan a uni cu di otro di un 
manera mas pasional cu ta posible. 
Nan enamoramento a logra haya e 
promer bendicion di un amor 
berdadero. Hunto nan dos a drenta 
den un amor profundo cu otro. 
Enrico por a realiza cu Janana ainda 
ta un virgen, y cu e la ser treci na 
mundo pa su persona. Enrico no 
tabata di e inocente ey. Durante su 
20 aña di edad, e la yega di brilla cu 
exito cu su talento di amor, serca 
diferente damanan. Pero loke cu e 


la experimenta ta, cu Janana tin 
algo insplicable loke ta trata di 
amor. Su pasion, dulzura y 
romantico, ta cubri cu tur sorto di 
adoracion cu un homber tin su 
necesidad. 

Na e momento ey Enrico a realiza, 
cu e ta na caminda, pa bai encontra 
su mes den un desastre humano. 
Con y di ki forma si, e no por a 
calcula esey. Of e pensamento di 
Enrico ta simplemente algo sin 
base? 

"Por fabor Janana, trata na siña pa 
stima mi, te na final di mundo. 
Esey nunca lo perhudica bo, 
Janana. Nos no mester tene ningun 
secreto pa otro. Pasobra for di e 


momento aki, nos dos a bira un 
solo persona." 

Enrico na e e momento ey a 
cuminza caricia e cabeinan bunita 
di e bailarina. Despues nan dos a 
drenta den un combersacion cu 
otro, manera un pareha enamora di 
otro sa haci. No a dura di e tanto ey, 
cu Enrico a bolbe drenta den un 
tentacion. Janana a bolbe hala su 
persona serca di su curpa. Tabata 
parce na e momento ey, cu e 'rosea 
di Enrico ta kier a bandona su 
curpa. Enrico por a sinti con un 
sensacion fuerte ta dominando su 
curpa. Enrico a sunchi e wowonan 
di Janana, su boca, su lipnan, 

mientras cu e por a realiza, con e 
curpa di Janana tabata den un 
amusacion completo. 

"0, oh," Enrico mi amor," a sali for 
di e boca di Janana. "Kere mi, pero 
mi tin tur e deseo necesario atrobe 
den bo amor. Un rato despues un 
ola di pasion a lastra nan dos den 
profundidad di amor. Pa un rato 
nan dos a keda for di tur movecion. 
Tabata igual cu e mundo no ta 
existiendo mas pa nan dos. E 
sensacion di amor a laganan casi 
paraliza por completo. 

"Enrico, kere mi, pero, pero den bo 
mi a descubri e homber berdadero, 
cu a introduci mi di un manera 
decente, kico e palabra amor exacto 
tin di nificacion. Y mi ta desea for 
di mi corazon, pa esaki pa semper 
por tin su continuacion. Bo por 
priminti mi esaki, Enrico?" 

E amor entre Enrico y Janana a 
keda continua, mescos cu ta un 
rayo di solo a tene nan corazon na 
otro. A yega asina leu, cu Enrico 
riba peticion di Janana, a dicidi di 
aserca e tata di e bailarina, pa e por 
a declara su stimacion pa su yiu 
muher. E tata di Janana no ta tin 
nada contra, pa un dia Enrico por 
yega na uni cu su yiu muher. 
Enrico no a tarda mucho pa e por a 
participa e noticia favorable ey na 
Janana. Un sonrisa bunita a ser 
forma pa e lipnan di Janana, ora cu 
e la tende e noticia ey. Tabata igual 
cu e anochi ey a ser sembra cu 
streanan brillante pa e pareha ey. 
Un anochi cu a resulta den algo 
inolvidable. E canto di e gainan ya 
a anuncia cu e mainta ta habriendo, 
na momento cu Enrico a bandona 
e casita di e mucha muher cu tanto 
e ta adora. Enrico ta tin e sentimento 
bibo den su corazon combina cu 
respet y stimacion pa Janana. Enrico 
mientras tanto a encontra un casita 
di torto den e pueblo na unda 
Janana ta bibando. Loke Janana 
nunca por a sospecha, cu Enrico a 
conta tur su historia di amor na su 


gran amigo. Pero e mesun cos aki 
tambe, Janana sin cu Enrico tabata 
na altura, a tuma su amiga den 
confianza y a conta e delaster un 
secreto di amor cu e sa tin cu 
Enrico. 

Pero e anochinan cu a sigui, no a 
cai mas na agrado di Enrico. E por 
a mira, con despues cu Janana 
termina cu su actuacion como 
bailarina, con e ta mandando 
sunchinan cu su man pa tur e 
publico presente, mientras cu e 
hende hombernan ta tirando nan 
sombre como recompensa pa 
Janana. Y Janana ta haciendo esey 
especialmente, pa deposita e hende 


hombernan den tentacion. E 
bailarina cu tanto e ta stima, a 
forma un sorto di jaloers den su 
corazon. E por a sinti su mes, e 
homber cu a cai den un fracaso 
completo. Enrico ta tin e 
sentimento, con un y tur cu tabata 
presente, por a lesa riba su cara, 
con e ta ser humilla pa e bailarina. 
Por poco Enrico a perde su dominio, 
na momento cu inespera Janana a 
bai den direccion di un joven 
masculino, y pa sorpresa di un y 
tur, Janana a cai sinta riba e rodiya 
di e persona ey. Un harimento 
duro na e momento ey a resona, 
mientras cu algun gritonan formal 
a cuminza resona, pa Janana por 

acudi sercanan tambe. Y Janana a 
complace cu algun di nan. Y pa 
completa e obra fatal pa Enrico, 
Janana a duna e joven ey mas cu 
dos sunchi caluroso riba su cara. 
Un joven consistiendo di un tipo 
mas formidable cu Enrico. Un rato 
despues Janana a ranca e joven na 
su man, y hunto nan a subi e pista 
di baile, cu ta consistiendo di santo 
blanco. Despues cu e celebracion 
a termina, Enrico sin ningun gracia 
a bandona e lugar. E por a sinti e 
silencio di e streyanan cu ta 
cayendo. Enrico no por a kere su 
mes ora cu den e scuridad cu ta 
reinando, e por a tende dos hende 
homber den combersacion cu otro. 


"E bailarina ey ta mas putri cu un 
mispel. E ta un mucha muher 
cualquiera. Enrico e pober homber 
ey, no tin ningun oportunidad pa 
ser feliz na su lado." 

E anochi ey a resulta totalmente 
odioso pa Enrico. Tabata igual cu 
su corazon na e momento ey tabata 
amenaza pa termina di funciona. 
Algun ora despues Enrico cu'n 
furiosidad tabata para dilanti e 
porta di Janana. "Hey," Enrico 
furioso a grita. "Habri e porta of mi 
ta skop e kibra!" 

Janana realizando e furiosidad cu 
ta dominando Enrico, mesora a 
drenta den un panico di ansha. 



Janana por a sinti con su corazon ta 
moviendo pa su garganta. Tan 
pronto cu e porta a ser habri, cu 
Enrico bou di palabranan di 
plegacion, a cana drenta den e 
cuarto di Janana. E la tene e cachete 
di Janana den su man, y a obliga e 
mucha muher pa keda mira den su 
wowonan. Enrico a keda mira den 
e wowonan di Janana. E wowonan 
cu semper a brilla di honestidad. 
Pero awor ta solamente mentira y 
engaño tabata lesable den su 
wowonan. "Janana, bo ta un mucha 
muher ingrata sin compacion. Y 
bo a causa un dolor grandi y incur- 
able den mi corazon. Y mi ta di 
opinion, cu e momento apropiado 
a yega pa combersa algo serio cu 
bo!" 

"Pero, pero Enrico, ta pakico bo no 
ta papiando mas cla, p'asina mi 
tambe por contesta bo algo?" 

"No. Bo no tin nada mas di papia. 
Janana, ya bo a demostra mi caba, 
cu bo'n ta e angel mas di mi 
corazon. Awor bo lo pertenece pa 
semper na pasado, pa mi persona." 
"No . . . No," Janana cu lagrima a 
contesta. Ta abo mi ta stima. Mi tin 
solamente un admiracion pa e joven 
ey y nada otro mas." E wowonan di 
Janana na e momento ey tabata 
menos actractivo. "Enrico, kere mi, 
pero bo ta haci mi nervioso cu bo 
palabranan. Enrico, pakico bo'n ta 
duna mi e oportunidad un biaha 
mas, pa prueba mi amor pa bo?" 
Mas Janana no a haya e oportunidad 
pa bisa. Enrico a bandona e cuarto 
di e bailarina. 

Despues di bastante dia, e tata di 
Janana a bolbe organiza un anochi 
fiestivo pa su hendenan di 
costumber. E fiesta ta completo 
den su funcion, na momento cu 
Enrico a presenta eynan cu su som- 
bre den su man. E por a ripara cu e 
la hala e atencion di Janana, ora cu 
e la cai sinta riba un banki 
consistiendo di palo bruto. No a 
dura mucho, pa Enrico por a 
comprende cu Janana cu su 

cantamento kier a haci su persona 
jaloers. Janana a cuminza canta un 
cancion, den cual e la canta, cu un 
joven nobo a penetra den su bida. 
Despues di a termina su canto, 
Janana a cuminza baila yangando 
su curpa manera nunca antes. Na 
momento cu Janana a termina su 
baile, un cantidad di hende 
hombernan a recompensa e 
bailarina, tirando nan sombre den 
su direccion como recompensa. 
Solamente Enrico a keda cu su 
sombre den su man. Despues tambe 
Enrico cu su sombre den su man a 
grita: "Janana . . . Janana." E 
bailarina a dirigi su miradanan den 
direccion di Enrico. Un sonrisa 
artificial a aparece riba su cara y a 
puntra: "Hey Enrico, pober diablo, 
ta kico bo kier di mi?" 

"Janana, mi tambe kier recompensa 
bo, cu bo fantastico bailamento." 
"Haci esey si bo ta desea. Pero no 
perde mucho tempo, pasobra mi ta 
mucho ocupa awor," e contesta sin 
animo a sali for di e boca di Janana. 
"Tuma Janana, ata mi recompensa 
aki," Enrico a grita y diripiente na 
e mesun momento ey, a tira e som- 
bre cu e ta tin teni den su man, den 
direccion di e bailarina joven. 
Janana a capta e sombre y mesora 
e la laga un grito duro resona, y 
despues e bailarina a kita cai abou. 
Un y tur por a mira con un colebra 
cascabel a cuminza lastra riba e 
suelo y asina buscando un manera 
pa sconde su mes. Enrico a tuma su 
venganza pa medio di e colebra 
venenoso. Enrico ta tin e colebra 
wanta den e sombre, sin cu ningun 
hende por a ripara su plan diabolico. 
Un panico a cuminza reina entre e 


publico presente. Mas liher cu ta 
posible esnan presente, a core pa 
trata brinda nan yudanza na e 
bailarina, cual a ser pica na su 
schouder y su garganta pa e 
colebra. Pero nan a realiza cu nan 
no por a haci nada mas pa e 
bailarina joven. 

"No . . . No!" Janana ainda a grita 
tratando pa bisa algo, mientras cu 
su lipnan cora a bira blanco-blanco. 
E wowonan di Janana cu semper 
tabata cubri cu animo a bira mescos 
cu dos kiniki grandi. 

Diripiente Vicent Paesh cu tur su 
forza a grita: "Ban mira, haci liher. 
Trata pa capta e criminal ey mas 
liher cu ta posible! Sea bibo of 
morto! Trata pa nos por encontra e 
bordugo ey, ainda prome cu solo 
sali. Mesora e hende hombernan 
cu flambeu den nan man, a sali pa 
busca Enrico. 

E solo ya a manda su saludo pa 
Aruba y sin cu Enrico por a ser 
encontra. Tabata casi den oranan 
di merdia, ora cu un jovencito a 
encontra un lenso pega entre e 
tunanan na pia di e sero di 
Canashito. Un señal cu Enrico 
mester por ta scondi den e sero ey. 
Pero mucho mas no mester a ser 
busca. Nan a bin encontra e 
restonan di Enrico na pia di e sero 
di Canashito. Tanto su cabez, 
nanishi, boca y su horeanan a logra 
pinta e piedra cu a wanta Enrico, 
cu sangernan cora. Un cantidad di 
sumpiña a penetra den su curpa. 
Un y tur por a compronde cu Enrico 
a pone un final na su bida, pa 
medio di a tira su curpa abou for di 
e sero di Canashito. Vicent Paesh 


no por a domina su mes, y bou di 
yoramento e la bisa e siguiente: "Y 
ta na man di un diablo asina mi a 
confia mi yiu muher! Mi no por a 
realiza mi mes, ta di con mi por 
tabata asina ciego. Hamas mi lo 
por yega na pordona mi mes. Ta mi 
culpa, cu awe Janana ta morto" 

Aunque cu e drama fatal ey despues 
a pertenece na pasado, sinembargo 
varios di e habitantenan di 
Canashito, durante mei-anochi y 
tambe mas laat, por a tende 
cantamento di un hende muher 
compaña pa un tambu, den e sero 
di Canashito. Tambe e habitantenan 
di Canashito varios vez a yega di 
tende yoramento di un hende 
muher. Un yoramento igual di un 
hende muher cu ta den necesidad 
di urgencia pa ayudo. 

Despues di dos aña di e drama 
mortal ey, un pastor Venezolano 
cu tabata di bishita na Aruba pa 
algun dia, a dicidi pa haci un 
terminacion pa loke ta tumando 
lugar riba sero di Canashito. Hunto 
cu algun di e habitantenan di 
Canashito, e pastor Venezolano a 
tene un oracion na pia di e sero di 
Canashito, y despues cu'n voz duro 
e pastor a grita: "Janana, bai for di 
e sero ey pa bo por sosega den paz. 
Bo no ta existi como un hende bibo 
mas. Bo ta morto pa mas cu dos 
aña caba!" 

For di e dia ey, e yoramento, 
cantamento y tocamento di tambu 
nunca mas no a ser scucha. Pero e 
sero di Canashito a keda ser 
considera pa hopi di e habitantenan 
eynan como un monumento di 
morto. 










ta nos mas sincero deseo 

MUHERNAN CU TA EXPERIENCIA 
UN CIIMAX CADA BEZ, 

A NACE CU E ABIUDAD AKI?? 

Pa Tony A.D. Green, psicologo 

Un di e problemanan cu hopi bez ta 
trece un hende muher na un 
psicologo pa ayudo profesional, ta e 
relacion sexual cu no ta bai manera 
e ta desea. 

Lamentablemente, den majoria di 
casonan, ta despues di hopi tempo 
di desesperacion e ayudo profesio- 
nal ta wordu busca. 



Hopi pareha a separa for di otro pa 
motibo di problemanan sexual, cual 
den practicamente tur caso tawata 
simplemente inecesario y un 
berdadero lastima. 

Den e articulo aki, mi kier purba 
splika den un forma practico, y 
hopi habri, cierto aspectonan clave 
di e problema, cu hopi hende 
muher tin cu nan experiencianan 
sexual. Y mi kier purba duna 
speranza na esnan cu ta buscando 
solucion pa un mehoracion di nan 
bida sexual. 

Ta un echo cu e hende muher, den 
majoria di casonan, no ta climax 
cu e mesun rapidez di un hende 
homber. Y tambe ta un echo cu tin 
un gran cantidad di muheman cu 
nunca a experiencia un climax. Un 
hende homber normalmente no tin 
ningun problema pa e por bin cla, 
(climax) rapidamente y comple- 
tamente. Pa e hende muher, esaki 
no ta mescos. Estudionan haci ta 
indica cu tin muher cu ta climax sin 


problema y tambe cada bez cu nan 
tin relacion sexual. 

E pregunta ta surgi mesora si e 
hende muhernan cu ta climax 
facilmente y cada bez cu nan tin 
relacion sexual, cu si nan lo a nace 
cu e abilidad aki of cu nan tin un 
don special? 

Mi mester bisa, cu no ta asina cu 
nan a nace cu e abilidad aki, ni 
tampoco tin un don special! 

Pa realiza un climax, pa e hende 
muher, realmente ta un abilidad 
(skill) cu bo mester siña mescos cu 
cualkier otro abilidad cu bo por 
siña. Y siña mescos cu cualkier 
otro abilidad, e ta tuma hopi practica 
pa bo perfeccion'e. 

Sea cu bo grado di exito ta 100 
procent o 10 procent, abo tambe 
por mehora bo potencial sexual 
usando cierto strategianan practico. 

Promer cu mi introduci-bo na e 
strategianan, permitimi menciona 


aki cu e acto sexual ta algo 
sumamente sagrado y special. 
Semper tawata Dios su intencion 
pa ambos persona, e hende homber 
y tambe e hende muher, goza 
totalmente di e acto sexual, y esaki 
no a cambia. No ta berdad cu ta e 
homber so mester goza di e acto 
sexual. Ambos, e homber y e muher 
a wordu crea cu e potencial pa 
haya placer completo di nan 
sexualidad. 

Si abo a wordu condiciona pa pensa 
otro, es decir, pa pensa cu ta e 
homber so mester goza di su 
sexualidad, anto e pensamento aki 
mester wordu elimina y reemplaza 
cu e realidad cu gozo sexual ta pa 
tur dos . . . homber y muher!! 

Mi ta conciente cu un gran cantidad 
di hende muher no ta goza di e acto 
sexual pa e simpel hecho, cu nan a 
wordu condiciona for di tempran 
den nan bida pa pensa cu no ta pa 
nan goza, e homber so ta haci esey. 
. . . Bo mester satisface bo homber 

. . . y punto. E pensamento aki ta 
totalmente eronio y ta contrario na 
e intencion divino di e hende 
muher!! 

No solamente e hende muher a 
wordu condiciona pa pensa y kere 
algo cu no ta cuadra cu e berdad, 
pero tambe e hende homber a 
wordu condiciona for di tempran 
den su bida, pa pensa y kere cu ta 
e so tin e derecho pa exigi gozo, ta 
e so mester bin cla y cu no mester 
tene cuenta cu e muher. Hopi ta 
kere cu pasobra nan a bin cla y nan 
a goza, e muher tambe automa- 
ticamente ta completamente 
satisface. E pensamento aki tambe 
ta totalmente eronio. Den e bida 
sexual di un pareha no mester tin 
absolutamente ningun lugar pa 
ningun sorto di machismo o 
egoismo! 

Mi ta sigur cu e sigiente strategianan 
lo por yuda-bo mehora bo bida 
sexual. Identifica bo profiel di 
orgasmo aki y discubri con abo 
por avanza pa e siguiente nivel den 
bo experiencianan sexual. 

ESNAN CU SEMPER TA CLIMAX (BIN 
CLA): 100% 

Aunke Chichi, un dentista di 
profesion, di Playa Pabow, semper 


ta bin cla cada bez cu e tin relacion 
sexual cu su casa, esaki no tawata 
semper asina. "Mi no tawata haya 
un orgasmo (bin cla) cu ningun di 
mi relacionnan promer manera cu 
awor cu mi ta casa cu Jimmy," e ta 
bisa. "E tawata hopi mas facil pa 
mi haci manera mi tawata bin cla 
cu tur e otro hombernan." 
Sinembargo e deseo pa impresiona 
su amantenan di pasado cu su 
gritonan di supuesto placer y cu 
tur su acrobaticonan di cama sem- 
per a laga Chichi bashi cada bez. 
Cu e pasenshi y encurashamento 
di Jimmy, Chichi a descubri con 
pa ta honesto cu su casa encuanto 
su deseonan sexual. . . cu a resulta 
di ta dushi pa nan tur dos. 

Y, esaki berdaderamente, ta un di 
e strategianan poderoso cu 
muhernan cu semper ta bin cla 
100% ta usa: comunicacion habri 
y honesto cu nan pareha! 

E abilidad pa bisa bo pareha 
honestamente y habri kiko ta sinti 
dushi pa bo, ta e yabi clave den 
haya un orgasmo cada bez cu bo 
haci sex. Muhernan cu ta 
emocionalmente habri y honesto 
tin un libertad tremendo pa 
experencia un dushi orgasmo cada 
bez. 

Awor, Beatrice, un waiter di 


profesion di Rooi Coochi, cu no tin 
ningun problema pa bin cla hopi 
dushi cada bez cu e tin relacion 
sexual, ta indica cu esaki ta asina 
pasobra e ta pidi su casa pa dunele 
e stimulacion cu e ta desea. "Ami 
no tin miedo di puntra mi casa pa 
nada, pasobra mi sa cu e kier 
satisface'mi," Beatrice ta bisa. "Mi 
no ta djies dmmi sunu ariba cama 
cu mi casa, mi ta realmente, sunu 
emocionalmente tambe!" 

Pa esnan cu ta bisa, awel, hopi bon, 
un hit cada bez . . . kiko mas bo por 
kier? Que hubo di mas cu un 
orgasmo? Pa esnan cu ta usa e 
promer strategia menciona y cu ta 
bin cla cada bez, tin un nivel mas 

cu bo por aspira.orgasmo 

multiple! Ora e hende homber bin 
cla, normalmente nan mester di 
varios minuut pa recupera promer 
cu nan por bira exita atrobe pa por 
bin di nobo, pero e hende muher 
no tin mester di tempo pa recupera, 
nan ta keda exita pa asina haya 
varios climax tras di otro. 

E motibo cu hopi muher no ta haya 
mas cu un orgasmo ta pasobra 
hopi ta kere cu e no ta husto .... 
"Mi casa a haya uno so, pues ami 
no ta merece un mas," nan ta bisa, 
segun Dr. R. Hogan director di 

sexualidad humano di New York 
Hospital. 

Den Hogan su estudio el a ripara 
cu hopi muher ta bisa cu . . . "si bo 
a haya un orgasmo bo ta pensa cu 
lo bo no haya un mas." 

Alcy, cu ta un dealer den casino, ta 
bisa cu semper e tawata bin cla un 
biaha so. Pero un anochi, el a haya 
su orgasmo mientras e tawata den 
e posicion ariba. "Pero ora mi casa 
a bolter mi y el a bin ariba, mi a 
haya uno mas. Mi tawata hopi 
asombra, mi no tawata sa cu mi por 
a bin cla dos biaha tras di otro!" 

E sigiente biaha cu abo haci amor, 
lubida e idea cu ta un biaha so bo 
por bin cla. Tira afor e idea di uno- 
pa-bo-uno-pa-mi. Pa motibo cu 
hopi homber tin e problema di 
pega soño net despues di haci amor 
cu su casa, palabra cu'ne di 
antemano cu e mester warda ariba 
bo promer te ora abo a haya bo di 
dos pa despues e bin cla. 

Tambe ta posibel pa e homber 
stimula su casa manualmente te 
ora e bin cla su promer bez y 
demediatamente e ta drenta den 
dje y asina e muher lo por haya un 
di dos o mas climax. Asina bo ta 
jega na un otro nivel di satisfaccion 
sexual. 

ESNAN CU NUNCA TA CLIMAX (bin 
cla): 

Un motibo pa cual hopi muher no 
ta experiencia orgasmo (ta bin cla) 
tambe ta e asunto di stress. Si bo ta 
yen di stress e ta dificil pa 
experiencia un orgasmo o esaki ta 
sosode sporadicamente. Ta di sumo 
importancia pa bo laga los di e 
problemanan di dia y e ancie- 
dadnan di dia y permiti satisfaccion 
completo di bo sexualidad. 

Un otro motibo por ta un o otro 
problema psicologico. Den hopi 
caso aki e muher mester di ayudo 
profesional di un psicologo pa re- 


solve e problema aki. 

Tan ten cu un muher tin un clitoris 
(e parti mas sensitivo di su vagina), 
y e no tin un imbalance hormonal 
o tin problema neurologico, e 
mester por haya un orgasmo. 

Keda leuw di sierto droganan 
(pildoranan) manera Prozac. Esaki 
por inhibi orgasmo den cierto 
muhernan y hasta desminui 
deseonan sexual. 

E ta di sumo importancia pa bo tin 
satisfaccion completo den e 
aspecto sexual di bo matrimonio. 
Esaki ta vitaliza e relacion cu bo 


partner y ta trece satisfaccion den 
otro areanan di e relacion tambe. 

Corda cu no ta asina cu Dios a crea 
e muher pa e no bin cla. A1 
contrario igual cu e homber, e 
muher tin e mesun derecho di placer 
como e homber. Diferencia ta cu e 
muher den mayoria di casonan 
mester traha un poco mas pa por 
logra su nivel di satisfaccion. 
Felicidad sexual ta un di e yabinan 
clave pa felicidad den hopi otro 
partinan di e matrimonio. 

Nota: nombernan usa den e articulo aki tur 
ta flcticio pa no revela identidad di ningun 
persona. 


REVISTA 

BOULEVARD 


ta spera cu den e dianan aki por 
reina paz y trankilidad den tur 
hogar aki na Aruba 

MUCHA MUHEH 
JOVEN SOLITARIA 


Mariny P ^ nw rfi 1« t» hrin ÇanHn nrtntr* t>. paniro ru a. domina. «u peraona. na nvomcnto cu e ta. mirando 
a u mom 4 ^ npiri, E palabranan di su manva ainda ta resonando den su oido. Su manva no a keda contento, 
na momento cu e la ripara cu su yiu mnK«r ta na punto pa entrega su amor na un homber, cu ta di hopi mas 
edad cu Masiny. Y su mama talvez tin su razon. Su mama a casa cu'n edad joven, pa cual semper e la keda 
ca rgj& un duele grandi na su corazon. Pero Masiny tin e seguridad cu su stimacion pa e homber ey ta na su 
lugar, cofflo cu e amor ey a cende un luz den su corazon. 



"No Alex, kere mi," Masiny a 
bisa sacudiendo su cabez. "Bo 
no ta aceptable na mi lado. 
Diripiente Masiny no ta tin e 
palabranan necesario mas den 
su voculario, pa duna Alex di 
compronde, loke exactamente e 
kier expresa. Ainda Masiny por 
recorda e aviso di su mama, 
kende ta completamente contra 
pa Masiny tin amistad cu'n 
homber, di mucho mas edad cu 
su persona. E cara palido di 
Masiny, na e momento ey a kita 
e apetito completo di Alex di 53 
aña di edad na e momento ey 
den un restaurant. 

"Pero Masiny, bo palabranan no 
ta contene di ningun nificacion, 
cu mi stimacion pa bo, lo bai 
yega na su final. Masiny, bo 
mester cambia di opinion. 
Pasobra bo'n por sinti bo mes 
culpable, pasobra nos corazon a 
ser naci pa otro. No ta asina?" 
"Alex," Masiny a bolbe tuma 
palabra na su encargo, "bo por ta 
asina amable pa no ser dramatico 
cu mi persona? Talvez mi amor pa 
bo, por ser mihora atrobe." 

Alex conoce e caracter delicado di 
Masiny. Cu un mirada calma 
Masiny a dirigi su mes cu'n sonrisa 
na Alex, e homber cu tanto e ta 
stima y despues e la bisa e 
siguiente: "Alex kere mi, bo ta mi 
mihor amigo y talvez mas cu esey 
ainda." "Mi por compronde bo 
palabra, Masiny. Pero mi tin tur e 


seguridad, cu ta bo deber pa percura 
pa den futuro, bo por ser rondona 
pa felicidad. Y den e mundo aki, 
tin un solo persona cu por regala 
bo esey. Y esey ta mi persona, 
Masiny. Mi pensamento ta, pa bo 
por realiza cuanto valor mi bida tin 
pa bo persona, pa den futuro bo 
por ta pa etemidad na mi lado." 
Despues di e palabranan ey Alex a 
drecha su dashi y e la yama e waiter 
pa e por paga su cuenta pa loke e la 
gasta den e restaurant. 


Na momento cu nan dos 
completamente enamora a drenta 
den e apartamento di Masiny, 
nan dos a uni nan mes hunto cu 
un sunchi pasional cubri cu 
amor. Despues di e sunchimento, 
Masiny cu'n sonrisa a dirigi su 
mes na Alex cu e siguiente 
palabra: "Alex, enverdad bo ta e 
homber, cu a logra di implanta 
un espacio den mi corazon. Pero 
Alex, bo tin e seguridad, cu bo lo 
bandona bo señora, pa biba 
despues na mi lado?" 

Alex kende ta un homber casa, 
na e momento ey cu'n voz 
domina pa tranquilidad a 
contesta e siguiente palabranan 
na su amante: "Claro cu si, amor. 
Pasobra mi no ta existi di un 
stimacion berdadero, pa mi 
señora, pa sigui perde mi bida 
costoso na su lado. E 
quivocacion cu mi a haci pa casa 
cu Mary, bo tin cu considera 
esey como un error grave, cu mi 
comete den mi bida. Pero ta te 
awor, mi corazon ta guia mi den un 
forma mas correcto cu ta posible. 
Pasobra, awor si mi tin e seguridad 
cu mi corazon a escohe pa mi e 
muher ideal. Pero si Masiny, loke 
ta riqueza, bo mester realiza esey 
obligatoriamente, cu mi no ta 
pertenece di esey pa brinda bo. 
Pero Masiny, tur loke mi por regala 
bo, ta solamente amor y felicidad. 
Y bo ta di acuerdo y satisfecho cu 
esey, Masiny?" 


24 








Na e momento ey Alex a tuma 
Masiny den su brazanan, y nan dos 
a bai finaliza te riba cama. Un 
disfrutacion di un amor completo, 
a sigui entre Masiny y Alex. Masiny 
casi no por a logra domina su 
lagrimanan, na momento cu e la 
alcanza su climax, pa medio di e 
homber cu tanto e ta adora. 
"Masiny," Alex a bisa casi sin e 
rosea necesario, "enverdad bo ta 
un mucha muher sentimental, cu 
merece pa ser adora cu tur clase di 
amor. Masiny, bo ta un angel 
completo." 

Cu un sentimento satisfecho, 
Masiny por a realiza, cu enverdad 
Alex ta e unico homber, cu por 
libra su persona, como un mucha 
muher solitaria den e mundo aki. 

E awacero cu na e momento ey ta 
cayendo tabata sutando su mes 
suave riba e dak di e apartamento 
di Masiny. 

"Pero Alex," Masiny a bisa cu'n 
voz suave, "ta kico bo ta sperando 
ainda, pa bo por divorcia for di bo 
señora?" 

"Ah Masiny, bo no mester preocupa 
bo mes cu esey. A falta algun 
documento ainda pa finaliza, pa 
mi por tuma e pasonan necesario, 
pa di e manera ey mi por canta 
libertad for di mi señora. Tan pronto 
cu mi ta di e leu ey, nos dos lo uni 
pa eternidad. Riba e tereno ey mi ta 
un homber hopi honesto mes," 
Alex ainda a bisa. 

Un cortina palido na e momento 
ey, a manera forma un sombra scur 
riba e cara di Masiny. Pa trata na 
sconde su nerviosidad, Masiny a 
dicidi di bisa algo: "Alex, mi ta 
spera cu bo palabranan ta algo 
puro y sincero." 

Masiny na e momento ey ta tin e 
deseo, pa e por a lesa den profundo 
di Alex su corazon, pa trata na 
realiza con fiel, e homber cu e ta 
adora ta. Pa un rato Alex a mira 
riba su oloshi, y despues e la dirigi 
su miradanan den direccion di e 
dama joven y a bisa: "Masiny, 


como un homber casa ainda, mi tin 
e responsabilidad, pa yega cas na e 
ora, cu mi a palabra cu mi señora." 
Despues cu Alex a drecha su mes 
bon manera ta su costumber, di un 
manera corto a bisa e siguiente: 
"Masiny, mi mester tuma despedida 
por lo pronto di bo. Un vez mas mi 
kier gradici bo Masiny, pa e 
confianza cu bo a deposita den mi 
persona. Pronto bo lo ser corona 
como e reina di mi corazon." 
Despues di un sunchi largo cu a 
sigui entre nan dos, Alex a bai 
direccion pa e porta y a bandona e 
apartamento di Masiny. Despues 
cu e porta a dal sera Masiny a keda 
solitario atras manera ya e ta 
costumbra. Na e momento ey, 
Masiny por a sinti con su corazon 
tabata funciona for di su 
normalidad. Bou di nerviosidad, 
Masiny a bai den baño y a habri e 
kranchi, pa e awa por core riba su 
curpa, p'asina e por relaha su mes. 
Masiny no por a imagina su mes, ta 
di con, e por a bira asina locamente 
enamora tras di un homber casa. 
Anto hasta e ta tin relacion intimo 
cu Alex. Masiny na e momento ey 
ta tin un solo deseo, y esey ta, pa 
pronto Alex por uni su mes 
oficialmente hunto cu su persona. 
Y Mary mes e ora ey, lo bira e ex- 
señora di Alex. Un poco despues 


Masiny a prepara su mes pa trata 
drenta den e mundo di soño, p'asina 
e por descanza su curpa joven. 
Masiny a paga e luz grandi den su 
camber, y un poco despues e soño 
a percura pa su wowonan por a 
sera. Un sonrisa satisfecho na e 
momento ey a aparece riba su cara. 
Y e sonrisa ey, a aparece cu tur su 
razon y hustamente. Pasobra nunca 
antes, Masiny a yega di conoce un 
homber, cu por a podera completo 
di su corazon. 

E solo ya ta halto na cielo, na 
momento cu riba un dia Masiny ta 
saboreando un kopi di kofie, na 
momento cu e bel di su porta a 
resona. Despues di a habri e porta, 
Masiny a lanza un grito di contento, 
na momento cu Alex a aparece su 
dilanti. Masiny na e momento ey 
no por a domina su emocion, y cu 
brazanan habri, e la ricibi e per- 
sona cu tanto nificacion tin den su 
bida. E la hala e cabez di Alex mas 
serca di su persona y a pone su 
lipnan riba esunnan di Alex. Un 
rato despues Alex a tuma palabra y 
a bisa: "Masiny, relaha bo tranquil 
y termina cu bo kofie. No kere, cu 
mi lo actua awe como un homber 
hambra." Cu tur su tranquilidad 
Masiny a cai sinta na mesa atrobe 
pa saborea su kofie. E rayonan di e 

solo na e momento ey a penetra 
den e cas y a refleha su rayonan 
den e diferente pronkstuknan cu ta 
formando e adorno di e sala di e 
apartemento di Masiny. 

"Masi . . . Masiny," Alex cu'n voz 
gago a bisa, "Masiny ta duel mi 
hopi pa mester participa bo e 
siguiente noticia. Pero mi ta di 
opinion, cu mi ta haciendo bon 
uso di mi pensamento." 

"Pero Alex," Masiny a interumpi e 
homber cu e ta stima, "mi no ta 
haya cu ta necesario, cu bo mester 
disculpa bo mes, ora cu algo no ta 
bayendo bon cu bo. Ta pesey mi ta 
bo amor, pa yuda bo resolve 
cualquier problema cu por ataca 
bo. Alex, bo ta un clase di homber, 
cu semper mi lo brinda tur sorto di 
cooperacion na bo, cu ta necesario. 
Asina ta Alex, por fabor, no haci 
mi tambe bira nervioso, pa algo cu 
mi por yuda bo resolve." Alex a 
laga un hari chiquito resona y cu 
un nerviosidad riba su cara e la 
bisa e siguiente: "Masiny, mi tin 
un noticia pa bo, cu talvez sigur 
no lo cai na bo agrado." 
Tendiendo e palabranan ey algun 
rimpel profundo a aparece riba e 
frenta di Masiny. E la baha su 
cabez abou y for di bou di su 
rimpelnan e la tira un mirada 
chiquito den direccion di Alex. 
Masiny a haya un color leu for di 
normal riba su cara y a puntra e 
siguiente cu un voz casi 
inscuchable: "Pero Alex, ta kico 
enverdad a tuma lugar, pa e manera 
straña cu bo ta actua cu mi?" 
"Masiny, bo ta ainda un mucha 
muher joven, cu ta pertenece di un 
bon curpa y un caracter sublime. 
Pero, pero, mi a realiza cu mi ta 
completamente incorrecto cu bo, 
di por a tene relacion sexual cu bo. 
Pero pensando bon, mi a realiza cu 
bo ta mucho joven ainda pa mi 
persona. Mi mester a pensa hopi 
mes, prome cu mi a tuma e deci- 
sion aki. Pero kere mi Masiny, 
pasobra mi no kier aleha mi mes 

for di mi señora. E recuerdonan di 
nos matrimonio ta mucho bunita, 
pa mi pone un final na esey. 
Ademas, e ta un señora cu ta adapta 
na e edad cu mi tin. Pero abo 
Masiny ta hopi joven ainda, y bo 
por encontra un joven cu por ser e 
principe di bo bida, pa haci bo feliz 
pa eternidad. Y no manera e amor 
cu mi tin pa bo Masiny, pasobra 
esey ta algo puramente artificial." 
Bo tin algo di expresa na mi ainda, 
Masiny?" 

"Si, bo a venena mi sanger 
completo cu bo traicion baho. Trata 
pa desaparece mas liher cu ta 
posible for di mi cas. Bo no merece 
pa ta ningun seconde mas serca 
mi. Pasobra di un mucha muher, 
bo a haci di mi un muher 
completo!" 

Masiny su wowonan a ser cubri cu 
lagrimanan completo, na momento 
cu Alex a bandona su apartamento. 
No a tuma ningun sunchi entre nan 
dos como despedida. 

Masiny no por a compronde, ta di 
con Alex no por a realiza, di cuanto 
importante e ta pa su persona. Pa 
lunanan largo Masiny a hiba e 
ilusion, cu pronto e lo tin Alex pa 
eternidad na su lado. Awor cu ta 
demasiado laat, Masiny ta 
realizando, e conseho valioso di su 
mama duna na su persona. Pero 
Masiny a sinti su mes mucho 
independiente, pa e por a tende di 
su mama. 

Tabata riba un atardi, na momento 
cu Masiny ta haciendo compras 
riba mercado. Diripiente Masiny 
su miradanan a duna su persona di 
compronde, cu su wowonan no ta 
gañando su persona. E la haya 
Mary e señora di Alex pa mira, di 
un distancia chiquito. E muher cu 
tanto Masiny a desea pa encontra. 
Masiny cu pasonan grandi a bai 
den direccion di e señora di Alex. 
E la hinca su man den su tas y a 
saca un revolver. Un poco despues 
un tiro a resona y Mary a kita cai 
abou na suelo. Un cantidad di 



Mary cu su casa mustrando na unda e la 
ser tira 


gritonan produci pa e personanan 
cu na e momento ey ta haciendo 
compras riba mercado, a resona di 
ansha cu a cubrinan. 

Alarmanan di polis y ambulance a 
cuminza cubri e caya, na unda e 
tiroteo a tuma lugar. Masiny a logra 
di penetra un bala banda di e horea 
di Mary, e señora di Alex. E muher 
cu tabata e strobacion den su 
caminda, pa e por a logra canta 
felicidad. Masiny a tira Mary cu un 
pistol di caliber binti cinco. Masiny 
a ser sentencia cu un castigo di 
cinco te pa diezcinco aña di prison. 
E señora cu a ser tira a keda 
sentencia pa resto di su bida, como 
cu su cara parti robez lo keda pa 
semper paraliza. Un amiga di 
Masiny di confianza a bisa, cu e sa, 
e storia completo di Masiny, y cu 
varios vez e la yega di conseha 
Masiny pa kibra e relacion cu e 
homber ey kende ya ta casa. Pero 
Masiny tabata completamente 
ciego, y tur dia casi, e ta conta su 
mihor amiga di e aventura, cu e ta 
tin cu Alex. 

Masiny mes despues a bisa e 
sigueinte: "Ta te awor mi a realiza, 
cu mi a ser manipula pa Alex. Pa 
mi Alex lo keda semper como un 
monster. Mi ta sinti hopi sorry pa 
su señora, cu mi a tira riba su 
persona, y cu semper e lo keda 
cu'n dolor na su cara. Mi a haci 
exactamente encontrario, pasobra 
ta Alex ta e homber cu mi mester a 
tira, y no su señora kende ta 
completamente inocente." 






"LOKE BO'N SA AINDA 

Dl E TAXISTANAN Dl ARUBA" 


Pa mas cu dos siman 
"Revista Boulevard" a 
logra penetra entre nos 
chofernan di taxi. Y tur 
esaki pa puro curio- 
sidad. E trabou di un 
taxista, ta algo sublime 
y fantastico? Kico e 
taxistanan ta experen- 
cia pa transporta un 
pasahero cu nan no 
conoce delanta? E 
trabou di un taxista tin 
su parti bon, pero tambe 
e banda negativo. Un 
taxista hopi vez ta 
encontra su mes cubri 
inmenso pa consumi- 
mento. Un combersacion cu 
varios di nos taxistanan, cu nunca 
antes bo no a yega di tende. Como 
cu e taxistanan a tuma "Revista 
Boulevard" den confianza, cu nan 
no kier pa nan nomber bin den 
publicidad, nan nomber lo no 
aparece den e articulo aki. 

E bida di un taxista ta cuminza 
mainta tempran y no conoce 
diadomingo. Pa e taxistanan tur 
dia ta mesun dia. Tabata berdad un 
dia precioso y actractivo. E solo 
no ta kimando, pero si e tabata un 
dia seco. Un dia cu bo por sinti bo 
mes completamente satisfecho. Cu 
tur su tranquilidad e taxista tabata 
maneha su taxi riba e caminda 
smal. Cu un saludo cu su man y un 
pitamento, e la saluda un taxista cu 
ta bayendo den otro direccion. 
"Esey ta un bon amigo di mi y e tin 
bastante aña caba trahando como 
taxista," e taxista a bisa mientras 
cu e la baha e volume di su radio. 
"Ta asina," e taxista a bisa, "cu 
hopi vez bo ta tende di hopi hende, 



cu tambe ta desea di bira taxista. 
"Pero nan no ta imagina nan mes 
loke nos ta pasando den nos trabou. 
Esey ta casi imaginable, cu mi ta 
kere, cu ta den cielo so nos 
problemanan ta conoci," e taxista a 
bisa cu'n hari chiquito. "Ah, pero 
kico haci mas. Nos mester sigui 
traha cu entusiasmo pa por cria nos 
famianan. Pero tin vez cu bo mester 
domina bo mes pa no comete algo 
contra ley. Hopi biaha bo ta 
encontra pasaheronan cu kier sa, 
cu nan por haci loke nan ta haya 
bon cu un taxista. Tende, mi ta bai 
conta bo algo cu un di nos 
taxistanan a haya su mes confronta 
aden. Tabata riba un dia, na 
momento cu un taxista mester a 
transporta un pasahero pa un di e 
hotelnan menos luhoso. Pa su 
mayan, pa sorpresa di e taxista ey, 
e la haya un yamada di un recher- 
che cu e mester pasa eynan pa 
indica un criminal, cu e la 
transporta un dia prome den su 
taxi. Dilanti un glas cu ta tin den 
warda di recherche e taxista 


solamente por a mira e 
criminal, pero cu e crimi- 
nal si no por haya e taxista 
pa mira, e mester a indica 
cu ta esey por ta e 
homber, cu e la 
transporta den su taxi. E 
taxista a haya e sorpresa 
amargo di su bida, ora 
cu e la realiza cu ta esey 
mes ta e homber. Bo por 
compronde kico mi kier 
meen? E amigo taxista 
ey, un dia antes ta tin e 
homber matador ey den 
su taxi. E por a reconoce 
e bordugo ey na e 
pañanan cu e ta tin bisti. 
Algo asina ta hopi espantoso. 
Pasobra mescos cu e criminal ey a 
mata un otro hende, e por a pone 
un fin tambe na e taxista ey. Mi no 
ta gaña bo," e taxista a bisa 
poniendo un presion den su voz, 
"pero e taxista ey, pa casi mas cu 
dos ora largo, e mester a keda den 
warda di e recherchenan. Y e dos 
oranan cu e taxista ey a perde na 
warda di e recherchenan, pa su 
persona esey a resulta den oranan 
perdi. Con mi kier meen cu esey? 
Ah, esey ta hopi facil mes pa 
compronde. Pasobra e oranan ey 
cu e la perde, e no por a saca 
ningun ganashi, pa e deber cu e tin 
pa cumpli cu su famianan. Y un 
taxista tambe tin su obligacionnan 
cu banco. Pa mi como taxista esey 
tin di nificacion, cu ta mescos cu 
ta, cu candela bo ta hungando." Pa 
un rato e taxista a mantene un 
silencio. Y ta "Dios" solamente por 
sa, ta riba kico e tabata dirigi su 
pensamentonan. 

"E trabou di un taxista ta y lo keda 

27 




algo peligroso," e taxista kibrando 
e silencio a bisa. Pasobra bo ta ser 
encontra cu asina tanto dificultad, 
cu facilmente bo por haya un tu- 
mor den bo cabez. Tende," e taxista 
a bisa, mi a haya hamber. Bo kier 
ban come algo?" Un toren di un 
misa for di un distancia tabata 
mirable na e momento ey. "Of bo 
no tin hamber? E taxista a puntra. 
"Aha, bo no a duna mi un contesta. 
Esey kier meen, cu bo tambe ta 
desea algo na bo stoma. No ta 
asina?" 

Un rato despues nos tabata sinta 
den un restaurant crioyo cu dos 
cervez nos dilanti riba mesa. Den 
vez en cuando, bo por a tende e 
zonidonan di forki y cuchui den e 
restaurant. "Humm, e cervez ta 
bon frieu mes," e taxista a bisa 
mientras cu e la pasa su lenga riba 
su lipnan. "Mi ta bai conta bo un 
otro experencia cu un di nos 
taxistanan a pasa aden. Un bon 
amigo di mi, a haya un pareha pa 
keiro cu nan henter dia. Despues 
den oranan di atardi, e taxista a 
hiba e pareha ey na un hotel, 
pasobra nan kier a bai purba nan 
suerte den casino. E mesun anochi 
ey, e pareha ey a perde, e delaster 
un cen cu nan ta tin, Nan a keda 
completamente bashi, cu nan no ta 
tin ni manera pa come. Nan a tuma 


un taxi y ora cu nan a baha na 
aeropuerto, pa sorpresa di e taxista 
e homber a bisa e taxista e siguiente: 
"Amigo, nos ta sorry, pero nos no 
por paga bo ningun cen pa bo 
transportacion. Nos a perde tur nos 
placa den casino, cu no a resta nos 
nada mas." E taxista ey, 
naturalmente a keda comple- 
tamente asombra, pa loke a ser 
participa na su persona. Y kico bo 
kier pa un taxista haci den un asunto 
asina? Nada! Pasobra si e turista no 
tin placa, ta tin e no tin. Asina ta, cu 
ta paga mes nan no por paga. Y bo 
por sinti bo na un momento asina, 
igual cu bo ta un preso sin salida. 
Pa e dia ey, e humor di e taxista a 
bai por completo. Akinan bo por 
realisa, como taxista, cu bo suerte 
y bo verdriet ta keda hopi serca 
mes di otro. Pasobra ta e taxista 
mester a sufri e golpi, cu e turista a 
haya den casino y no e machinnan 
di jackpot of e mesa di rouleta!" Un 
rato despues nos a ser aserca pa un 
sirvidora di e restaurant cu un 
theeblachi den su man. E aroma di 
e cuminda ya a duna di compronde, 
cu nos lo sali satisfecho for di e 
restaurant na momento cu nos 
termina. "Ta pa kende esaki ta, y ta 
na unda mi mester ta cu e tayo 
aki?" E sirvidora cu'n sonrisa 
amable a puntra den nos direccion. 


Tende," e taxista a dirigi su mes na 
e sirvidora, "bo por ta asina bon, pa 
trece dos cervez mas?" 

E anochi tabata cubri cu claridad. 
Un anochi precioso cu ta duna bo 
e deseo pa combersa. Un luna di 
plata rondona pa e streanan, cu bo 
por sinti e esfera berdadero di un 
anochi. Bou di e preciosidad di e 
cielo na halto, un otro taxista cu mi 
persona tabata sinta den e taxi. Un 
poco despues e taxista a para su 
auto y nos a baha na un cafe, pa 
refresca nos garganta. Tan pronto 
cu nos a cai sinta na un mesa, cu un 
laken cora cu bloki-bloki, cu 
mesora un waiter a aserca nos. E 
pedida a ser haci mientras cu e 
taxista a pega un sigaria y a laga e 
promer humanan mescla cu e otro 
humanan, cu ta tin den e cafe di 
diferente sorto di marca di sigaria. 
"Bo ta mira? Esaki mi ta haya algo 
grandioso di e lugar aki. Nan 
servicio ta asina fantastico cu 
mesora, bo ta sinti bo na cas," e 
taxista a bisa mientras cu e la hala 
e stoel un poco mas atras, pa e por 
a leun su mes un poco mas comodo. 
"Tuma por ehemplo di un cabal- 
lero local, loke un taxista tabata 
testigo. Un caballero local, a drenta 
den un di e hotelnan di cinco strea, 
y despues e la drenta den un joyeria. 
Yegando ey den, e caballero local 
cu un cara preocupa, a bisa e señora 
di e negoshi e siguiente: "Señora, 
mi ta den un problema grandi. Pa 
malasuerte mi a sera mi yiu chiquito 
den auto, cu mi rijbewijs, cartera 
cu placa, yabi di mi auto y tur cos. 
Y e mala suerte ta, cu mi yabi di 
reserva ta na cas. Señora por ta 
asina bon, pa presta mi cincuenta 
dollar, pa mi por paga un taxi, pa 
bai cas y busca e yabi di reserva? 
Mi tin miedo pa mi yiu homber 
chiquito, no stik den e auto. Pasobra 
si algo asina mester tuma lugar, 
hamas como tata mi por yega un 
dia pa pordona mi mes." 

E señora di bon corazon, no a duda 

y a presta e caballero ey e cincuenta 
dollar cu e mester. Bou di 
gradicimento e caballero a bandona 
e joyeria. Ainda por ultimo, e señora 
por a tende e siguiente palabra cu 
a sali for di e boca di e caballero: 
"Dios sigur lo manda su bendicion 
pa bo señora." Pero mas laat e 
señora cu ta existi di tanto bondad 
a ser cubri cu algun gota di lagrima 
den su wowonan. Con? Pakico? 
Pasobra e señora a resulta un poco 
simpatico di mas. A resulta 
despues, cu e caballero ey no ta tin 
yiu, tampoco rijbewijs y corda pa e 
por ta tin un auto. E caballero ey a 
resulta di tabata un sinverguenza y 
cu ta placa e la kita di un manera 
asina profesional y baho for di 
señora ey di bon corazon." 

Taxista: "Si na Aruba nan lo ta 
conmemora un sinverguenza cu'n 
medalla di plata, anto kere mi, e 
ladron ey sigur lo a ricibi e honor 
ey! Ta tristo mes cu awendia Aruba 
ta pertenece di sorto di bandidonan 
asina! e taxista sacudiendo su cabez 
a bisa den un solo rosea. 

"Un cervez mas?" E taxista a puntra 
den mi direccion mientras cu e la 
paga un cabito di sigaria den un 
shinishero. Apenas cu nos por a 
saborea e cervez for di e glas, ora 
cu na e momento ey, un musica 
duro a cuminza resona cu casi tur 
su volume den e cafe. "Tende," e 
taxista cu'n tono desgusta a bisa, 
"tan pronto cu nos termina cu nos 
cervez, nos lo bai un otro caminda. 
Mi conoce un lugar, na unda nos 
por combersa cu mas tranquilidad." 

Un cuadra cu un pintura di un cas 
crioyo, tabata colga na e muraya 
formando asina e adomo di e bar 
chiquito, na unda "Revista Boule- 
vard" por a combersa cu un otro 
taxista. Un bar tranquil, solamente 
cu algun hende cu tabata di bishita 
ey den. Un taxista consistiendo di 
bon humor, pa cual cada vez cu e 
mester hari, su bigotenan casi geel 


ta sacudiendo bou di su nanishi. 
"Hm," e taxista a bisa, "awor loke 
mi ta bai conta bo awor, ta algo cu 
hopi hende no sa talvez, den ki 
sorto di situacion un taxista por 
encontra su mes. Un biaha un di 
nos taxistanan por ta tin e honor, di 
a tuma dos turista muher joven den 
su taxi. Pa su sorpresa un di e 
damanan a puntra e taxista: "Tende 
mi amor, si nos mester saca nos 
pechonan afor pa bo mira, esey 
tambe lo por sirbi como un pago pa 
bo?" E taxista den promer momento 
a bai leu den su pensamento. Un 
pregunta cu nunca antes, e no a 
experencia algo asina. "No!" e 
taxista a reacciona asombra. Mi no 
por bai di acuerdo cu esey." "Y 
tampoco si nos paga bo cu nos 
naturaleza? Nos ta dos dama, cu ta 
pertenece di tur loke un homber 
manera bo ta desea. Y nos dos 
huntu cu bo, nos ta forma tres 
persona. Nos lo por haci un trio 
sex. Kere mi, hamas bo lo bai haya 
duele di esaki. Bo ta bai 
experimenta algo cu nunca antes, 
bo no a yega di conoce ainda den 
bo bida riba tereno di amor." 

Pero e taxista ey, no a bai di acuerdo 
cu e damanan, y a laganan sa, cu e 
no ta traha pa amor, pero pa placa 
p'asina e por cria su famia. Pero e 
taxista e keda asombra ora cu un di 


e otro dama turista latino a bisa su 
persona: "Tende, como muher, nos 
tur dos ta consisti di nos propio 
fantasianan sexual. Y nos 
tacticanan ta basa specialmente pa 
un homber por pasa den un 
aventura, cu nunca antes, e no a 
yega di experimenta. Nos ta 
consisti di algo extra, cu hopi hende 
homber ta bibando soñando riba 
esey. Bo ta acepta nos ofrecio?" 

E taxista a keda riba su palabra! 
"No y mas no." 

Despues di algun dia, e taxista di 
esey a conta e siguiente: "Mi a 
keda tur contento, na momento cu 
mi a baha e dos damanan joven na 
un hotel. Y esey ta logica. Pasobra 
como un homber casa, cu 
responsabilidad pa mi famia, hamas 
mi por a permiti mi mes den un 
aventura asina. Pero si mi no por 
nenga, cu den mi fantasianan si, mi 
a ser viola sexualmente pa e dos 
damanan latino ey." 

(LESA E PARTI NUMBER DOS 
DI E TAXISTANAN DEN E 
PROXIMO REVISTA BOULE- 
VARD) 

Nos ta desea di expresa palabranan 
di gratitud y aprecio pa e cooperacion 
di Bo persona y Bo famia na nos 
prestigioso partido durante 
henter aña. 


Nos ^ ; 

ta deseabo f 

y bo famia felia dianan M M 

Pascu y un bon aña nobo 1999 ^W5JJ 

yen di curashi seguridad, salud, felicidad, 
trankilidad y prosperidad. 


lÁÓMt d! Movimknto 0éetorai di PugMo 


Cn Pios Tata Todopoderoso drama 
su bendicion ariba boso nan tur 
y henter nos comunidad. 


N«lson Orlando Oduber y 
Sra. Glenda, Yuinan Sienson, Dangufflaume 
y Nelson Junior. 




Tur Diadomingo 
5or pm - 8or pm 
Vuelo - 999 
"Oldies 99.9" 

(3 ora biahando bek den tempo) 
Piloto: JOE HERNANDEZ 
Co-piloto: Tico B. - Jimmy - Jan 

CALACTICA FM STEREO 

E sonido Cosmico 
Tel: 830999 
























BIDATA DUSHI CU 


Jiettu^ 

Otockem 


OBTENIBLE NA TUR 

TIP TOP AGENCIES 


GENERAL COMMISSION AGENT 
TEL: 22269 

ROB TIRE 
& 

SERVICE CENTER N.V. 

SABANA GRANDI 2 - SANTA CRUZ - ARUBA 

NEW &USED TIRES * AUTO PARTS 
TIRE REPAIR * WHEEL ALIGNMENT * 
FUEL INJECTION* BRAKES REPAIR* 

SUSPENTION* C.V. JOINT* 
BALANCING* LIGHT ADJUSTMENT* 

DISC & DRUM REPAIR* 

STEAMING* LUBRICATION 



CALL NOW FOR 
OUR PRICE 



(2978) 56688 
50474 
FAX: 58361 

